Jegyzőkönyv

2017. március 28. napján 18,00 órakor a Faluházban megtartott nyilvános képviselő-testületi ülésről.

**Jelen vannak** Szabó Frigyes alpolgármester

Bartus Dávid képviselő

Porpáczy Andrásné képviselő

Kövesi Ferencné képviselő 18,42 órakor érkezett

Kovács Gábor Zalaegerszegi Járási Hivatal Hivatalvezető helyettes

Ribáné Pintér Judit Zala Megyei Kormányhivatal Hatósági Főosztály Törvényességi   
 Felügyeleti Osztály

Szita Gabriella jegyző

Szita Gabriella jegyző: A napirend előtt engedélyt kért a képviselő-testületi ülésről hangfelvétel készítésére.

A képviselő-testület egyhangúan engedélyezte a hangfelvétel készítését.

**Deák István György polgármester** jegyzőhöz intézve megkérdezte, hogy emlékszik-e arra a levélre, nem tudja miért kell ezt neki mindig magával hordania.

**Szita Gabriella jegyző:** Nem tudja, milyen levélről van szó.

**Deák István György polgármester:** A Közigazgatási Hivatal is ugyanazt a levelet megkapta, mert elküldték. Akkor kérték, hogy küldjenek ide egy megfigyelőt, kéri egész nyugodtan belevenni ezt a jegyzőkönyvbe. Úgy látszik ez megint elfelejtődött egy pillanatra.

**Szita Gabriella jegyző:** Szeretne az elhangzottakra reagálni. Az Mötv szerinte a Közös Önkormányzati Hivatalt a jegyző vezeti, egyenlőre ő jegyző, ő vezeti a Hivatalt, tanácskozási joggal vesz részt a képviselő-testület ülésén. A Képviselő-testület ülésén a jegyző vagy az általa megbízott képviseli a Hivatalt. Ebben az esetben másnak megbízást nem adtam, az aljegyző asszony megbízása az Alsónemesapáti Kirendeltség vezetésére szól, ezt tartalmazza a munkaköri leírása is. Jelenleg nem volt akadálya annak, hogy jelen legyen a képviselő-testületi ülésen.

**Deák István György polgármester:** Az aljegyző asszony el tudott volna jönni, egy órája beszélt vele.

**Szita Gabriella jegyző:** Az aljegyző asszony akkor vesz részt a képviselő-testület ülésén, ha azzal megbízza. Ezzel nem bízta meg, nem volt rá szükség. Megköszönte, hogy meghallgatták.

**Szabó Frigyes alpolgármester** a kiküldött napirend alapján szavazásra bocsátotta a napirendet. Az egyebek közé kérte felvenni, nem tudja a jegyző hívta-e meg az urat a kivitelezési munkákra a vis maior pályázat kapcsán.

**Szita Gabriella jegyző:** Nem kapott utasítást, hogy ezt kívánják tárgyalni, nem történt jelzés ezzel kapcsolatosan. A polgármester a meghívóban szereplő 3 napirendet nevezte meg, az egyebekre nem mondott semmit. Természetesen semmi akadálya….

**Szabó Frigyes alpolgármester** Mivel a polgármester úr elment ki, hogy Önöknek milyen tájékoztatást adott.

**Meghívott kivitelező:** Elmondta, hogy a polgármestertől kapott telefonon keresztül meghívást, így akkor távoznának mivel a továbbiak nem vonatkoznak rájuk.

**Szabó Frigyes alpolgármester** Megköszönte az eddigi részvételt, a polgármester úrral kint meg tudják beszélni és a következő ülésen erre vissza lehet térni. Elköszönt a megjelentektől.

Ezt követően a képviselő-testület 5 igen egyhangú szavazattal az alábbi napirendet fogadta el:

**Napirend:**

1. **A helyi önkormányzati képviselők tiszteletdíjáról szóló 2/2017 (III.6.) önkormányzati rendelet módosítása  
   Előadó: Deák István György polgármester**
2. **Önkormányzati pályázati lehetőségek tárgyalása**

**Előadó: Deák István György polgármester**

1. **Egyebek**

**Napirend tárgyalása:**

1. **A helyi önkormányzati képviselők tiszteletdíjáról szóló 2/2017 (III.6.) önkormányzati rendelet módosítása   
   Előadó: Szabó Frigyes alpolgármester**

**Szabó Frigyes alpolgármester:** Elmondta, hogy félreértés történt a múltkori ülésen, amikor megszavazták a képviselők tiszteltdíját januárig visszamenőleg, elméletileg nem került bele elég pontosan a jegyzőkönyvbe és emiatt a képviselők tiszteletdíja márciustól lenne érvényben. A jegyzőnő úgy tájékoztatta, hogy a képviselő-testület ezt saját hatáskörben próbálja meg lerendezni,de ő ezt nem tartja elfogadhatónak és megoldhatónak, ezért inkább, ahogy utána érdeklődött a dolognak, itt egy rendeletmódosítással utólagosan megoldható, hogy január 1-től visszamenőleg belekerüljön a jegyzőkönyvbe, a képviselőknek megállapított tiszteletdíja. Kéri a jegyzőt, hogy ezt a határozatot készítse el.

**Szita Gabriella jegyző:** Ebben a témában rendelet kell alkotni. Elmondta, hogy az előterjesztés és hatástanulmány kiküldésre került mindenki számára. A rendelet-tervezet is kiküldésre kerül, amely módosítja az elfogadott rendeletet. Ez alapján a tiszteletdíj 2017.január 1. napjától illeti meg a képviselőket. A kihirdetés után a hatálybalépést követően módosult a 2/2017 (III.6.) önkormányzati rendelet. Amennyiben a tervezet elfogadása megtörténik, sürgősséggel intézkedik a kihirdetésről. A kolléganő elkészítette a Kincstár felé küldendő megkereséseket. Amennyiben a polgármester úr aláírja küldhető a Kincstár részére. Mivel a Kincstár hónapvégével zárja a számfejtéseket, igyekeznek, hogy ezen időszakba bele is kerüljön a tiszteletdíjak számfejtése. Ennek megfelelően április hónapban folyósításra kerül a tiszteletdíj. Felhívta a figyelmet, hogy a rendelet szerint folyószámlára való utalással fog történni a tiszteletdíj fizetése. Még két képviselőtől kér folyószámlaszámot az utalás teljesítése érdekében. Kérte az alpolgármestert a rendelet-tervezet szavazásra bocsátására.

**Porpáczy Andrásné:** Akkor most a Marika is kapja a tiszteletdíjat, mert ő mást kap.

**Szita Gabriella jegyző:** A tiszteletdíj az önkormányzati képviselőket illeti meg. A másik összeg az általa megbízás alapján végzett munkára vonatkozik. Ez a kettő nem függ össze.

**Kövesi Ferencné képviselő:** Ő mondta a polgármester úrnak, hogy a másik megbízását szüntessék meg**.**

**Szita Gabriella jegyző:** Erre vonatkozóan utasítás a polgármestertől nem érkezett.

**Szabó Frigyes alpolgármester:** Javasolta, hogy mivel január 1-től jár a tiszteletdíj, a visszamenőleges tiszteletdíj összegét Kövesi Ferencé felé annyival csökkentik, amennyit ő ezen időszak alatt kapott. Ezt nem tudjuk megoldani?

**Szita Gabriella jegyző:** Ezt nem lehet, ez egy jogi norma, amely mindenkire egyformán érvényes.

**Szabó Frigyes alpolgármester:** Akkor mostantól megszüntetik ezt a támogatást.

**Kövesi Ferencné képviselő:** Ez nem támogatás volt, hanem munka.

**Szita Gabriella jegyző:** Ezt úgy lehetne megszüntetni, ha a megbízási jogviszonyról lemond. Ebben az esetben feladatot látott el a képviselő asszony. Kérne egy írásbeli lemondó nyilatkozatot.

**Szabó Frigyes alpolgármester:** A módosításra vonatkozó rendelet tervezetet szavazásra bocsátotta.

További kérdés, hozzászólás az elhangzott napirenddel kapcsolatban nem volt, **az ülést levezető alpolgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta a helyi önkormányzati képviselők tiszteletdíjáról szóló 2/2017(III.6.) önkormányzati rendelet módosításáról szóló rendelet-tervezetet.

Pethőhenye Község Önkormányzati Képviselő-testülete 4 igen szavazattal a helyi önkormányzati képviselők tiszteletdíjáról szóló 2/2017 (III.6.) önkormányzati rendelet módosítása önkormányzati rendelet módosításáról a következő rendeletet alkotta:

**Pethőhenye Község Önkormányzati Képviselő-testületének 4/2017 (III.14) önkormányzati rendelete a helyi önkormányzati képviselők tiszteletdíjáról szóló 2/2017 (III.6.) önkormányzati rendelet módosításáról.**

(A rendelet a jegyzőkönyvhöz csatolva.)

1. **Önkormányzati pályázati lehetőségek tárgyalása  
   Előadó: Szabó Frigyes alpolgármester**

**Szabó Frigyes alpolgármester** Nem tudja, hogy mi ennek az alapja. Mert amit kiküldtek írásos anyagot az nem erre vonatkozik.

**Szita Gabriella jegyző:** Amiről szó van, az a hatályos Mötv és Önkormányzati Szmsz amit segédletként küldött ki. A választás óta már 2 év eltelt és a Kormányhivatal által szervezett tájékoztatás is ekkor történt. Az Mötv változása miatt, valamint a félreértés miatt. Az Mötv nagyon jól olvasható joganyag, a jogalkotó az „emberek nyelvén” készítette el ezt a jogszabályt. A területszervezés, az önkormányzatok társulása kisebb mértékben érdekes, az önkormányzatok gazdasági alapjai a VI. fejezet az érdekes lehet., érdemes ezt a joganyagot forgatni, átolvasni, hiszen az önkormányzat működését teljesen körül írja ezen törvény. Segédletként lett kiküldve ezen anyag annak érdekében, hogy segítse a munkájukat. Ezen jogszabály alapján készült az Szmsz, amely segít a testületi ülés vezetésében, a képviselők munkájában, segítséget nyújt hogyan intézzenek kérdést, interpellációt vagy hogyan kezdeményezzenek rendelet módosítást. Ezt az anyagot segédletnek szánta, lehet olvasni, nézegetni, amennyiben kérdés van,akkor arra szívesen válaszol.

**Szabó Frigyes alpolgármester:** A másik törvény az az Szmsz?

**Szita Gabriella jegyző:** Igen. AZ önkormányzat Szmsz-e, melynek elfogadásakor kérte, hogy mindenki őrizze meg a példányát, mert ez egy segédlet az 5 év alatt a munkához. Úgy gondolja, ezt forgassák időnként.

**Szabó Frigyes alpolgármester:** Ez mennyire időszerű?

**Szita Gabriella jegyző:** Ez a hatályos Szmsz.

**Szabó Frigyes alpolgármester:** Csak azért kérdezi, mert itt

**Szita Gabriella jegyző:** Az elfogadás szerinti tartalmat látják, így lett elfogadva. Amennyiben megnézik a kihirdetés idejét, az 2015. január hónap. Emlékezete szerint ezt még decemberben az alakuló ülést követően fogadták el az önkormányzati Szmsz-t. Elő van írva, hogy az alakuló ülést követően felül kell vizsgálni, vagy újat kell alkotni. A jelentős törvényi változás miatt új lett elfogadva.

**Szabó Frigyes alpolgármester:** Ha megkérdezheti, hogy a Simon Margit mióta nincs itt? Akkor most miért szerepel ezen még az ő aláírása, ha ez a legfrissebb?

**Szita Gabriella jegyző:** Azért, mert így lett elfogadva a rendelet. Ez azóta módosításra nem került, az aláírást nem módosítjuk azért mert.

**Szabó Frigyes alpolgármester:** Tehát akkor ez is egy olyan rendelet, amit nem a Simon Margit írt alá.

**Szita Gabriella jegyző:** Nem értem ezt miért mondja**.**

**Szabó Frigyes alpolgármester:**  Itt hiányzik róla minden aláírás.

**Szita Gabriella jegyző:** Ez a számítógépből lett kinyomtatva.

**Szabó Frigyes alpolgármester:** Gondolom ez csak egy tervezet.

**Szita Gabriella jegyző:** Nem tervezet, csak a számítógépből lett kinyomtatva, a számítógépben nincs aláírt változat.

**Szabó Frigyes alpolgármester:** Pont a Simon Margit aláírásával vannak a problémák.

**Szita Gabriella jegyző:** Attól ez még egy segédlet.

**Szabó Frigyes alpolgármester:** Elnézést, ha ez segédlet, akkor ez nem biztos, hogy megfelel a valóságosnak. Most mondta a jegyzőnő, hogy ez segédlet.

**Szita Gabriella jegyző:** Elnézést kérek, hogy nem fejeztem ki magamat pontosan, segítség a munkában.

**Szabó Frigyes alpolgármester:** Ha ez segédlet, akkor ez nem a való, ha ez a valós, akkor normálisan elfogadjuk, hogy ez a jelenlegi módszer.

**Szita Gabriella jegyző:** Ez a hatályos önkormányzati rendelet. Azt hiszem valamelyik decemberi ülésen lett elfogadva.

**Szabó Frigyes alpolgármester:** Akkor majd bizonyára megtaláljuk, hogy melyik ülésen lett elfogadva.

**Szita Gabriella jegyző:** Úgy emlékszem az alakuló ülést követő ülésen lett elfogadva.

**Szabó Frigyes alpolgármester:** Ugye ez többször lett módosítva.

**Szita Gabriella jegyző:** Nem, csak egy módosítás történt, a képviselő-testületi ülések helye beírásra került, amely ki lett véve a rendeletből. Nem készült arra, hogy ezt a rendeletet mikor fogadták el pontosan, így ezt most nem tudja megmondani.

**Szabó Frigyes alpolgármester:** A pályázati lehetőségek tárgyalásairól nem tud mit mondani.

**Szita Gabriella jegyző:** A napirenddel kapcsolatosan annyit tud, hogy utasítást kaptak arra vonatkozóan, hogy az országgyűlési képviselő urat hívják meg az ülésre.

**Szabó Frigyes alpolgármester:** Itt a képviselője.

**Szita Gabriella jegyző:** Mástnem tud, a polgármester utasítására küldtek meghívót**.**

**Szabó Frigyes alpolgármester:** Nem tud mit mondani a pályázati lehetőségekről, mivel csak most merült fel, hogy ő fogja levezetni az ülést a polgármester helyett. Nem volt idő megbeszélni, hogy ezek mit takarnak.

Az ülést levezető polgármester bejelentette, hogy áttérnek a következő napirend tárgyalására.

1. **Egyebek**.

**Szabó Frigyes alpolgármester:** Megkérdezte, hogy a jegyzőség részéről van-e ezen napirendi pontnál megtárgyalandó kérdés.

**Szita Gabriella jegyző:** nincs

**Szabó Frigyes alpolgármester:** Megkérdezte a képviselőket, van-e a napirenddel kapcsolatosan valakinek felvetése.

Ülést levezető alpolgármester megállapította, hogy az egyebek napirenddel kapcsolatosan nem érkezett hozzászólás, a napirend tárgyalását lezárta.

Mindenkinek megköszönte a megjelenést, elnézést kért a felkészületlen ülés vezetésért, de nem volt kellő ideje felkészülni a napirendekre, **az ülést levezető** al**polgármester** a képviselő-testület ülését 18,33 órakor bezárta.

**K.m.f.**

**Deák István György Szita Gabriella  
 polgármester jegyző**